CELEX: C2005/205/11
Language: et
Date: 2005-08-20 00:00:00
Title: Kohtuasi C-233/05: Eelotsusetaotlus, mille esitas Gerechtshof te 's-Hertogenbosch 16. veebruari 2005. aasta otsusega kohtuasjas V.O.F. Dressuurstal Jespers versus Inspecteur van de Belastingdienst/Zuidwest/kantoor Breda van de rijksbelastingdienst

20.8.2005   
            
            
               ET
            
            
               Euroopa Liidu Teataja
            
            
               C 205/6
            
         Eelotsusetaotlus, mille esitas Gerechtshof te 's-Hertogenbosch 16. veebruari 2005. aasta otsusega kohtuasjas V.O.F. Dressuurstal Jespers versus Inspecteur van de Belastingdienst/Zuidwest/kantoor Breda van de rijksbelastingdienst
   (Kohtuasi C-233/05)
   (2005/C 205/11)
   Kohtumenetluse keel: hollandi
   Euroopa Ühenduste Kohus on saanud Gerechtshof te 's-Hertogenbosch'i 16. veebruari 2005. aasta otsusega esitatud eelotsusetaotluse kohtuasjas V.O.F. Dressuurstal Jespers v. Inspecteur van de Belastingdienst/Zuidwest/kantoor Breda van de rijksbelastingdienst, mis saabus kohtukantseleisse 27. mail 2005.
   Gerechtshof te 's-Hertogenbosch küsib Euroopa Kohtult eelotsust järgmistes küsimustes:
   
               1a.
            
            
               Kui koolitamata hobune saab dressuuri ja väljaõppe, mille tulemusena teda on võimalik kasutada näiteks ratsahobusena, siis kas sellega on loodud uus kaup, nii et tegu on valmistamisega kuuenda direktiivi (1) artikli 5 lõike 7 punkti a mõttes?
            
         
               1b.
            
            
               Kui hobune, keda on juba võimalik küsimuses 1a osutatud viisil kasutada, saab sellise väljaõppe ja dressuuri, et ta suudab esineda kõrgema taseme (dressuuri) võistlustel kui enne seda väljaõpet, kas siis on selle väljaõppe/dressuuri puhul tegu valmistamisega eelneva küsimuse 1a mõttes?
            
         
               2.
            
            
               Kas neile küsimustele vastamisel omab tähtsust, et hobusega toimunud muutus oleks objektiivselt mõõdetav, nagu näiteks võistlemine või loa saamine võistlemiseks kõrgemas dressuuriklassis?
            
         
               3.
            
            
               Kas olukord selles suhtes on erinev sõltuvalt sellest, kas asjassepuutuv hobune soovitud eesmärgi ka tegelikult saavutab (tootja tarne) või hobune ei saavuta väljaõppega taotletud eesmärki, näiteks oma tervise või võimetega seotud probleemide tõttu?
            
         
               4.
            
            
               Millised tagajärjed on teisele ja kolmandale küsimusele antud vastustel seoses asjaoluga, et antud juhul toimub maksu sissenõudmine teatud ajavahemike järel regulaarselt esitatud deklaratsioonide kohaselt?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas (EÜT L 145, 13.6.1977, lk 1).